Charles Krauthammer

Irving Charles Krauthammer (13. maaliskuuta 1950 New York, Yhdysvallat – 21. kesäkuuta 2018) oli yhdysvaltalainen kolumnisti, kirjailija, poliittinen kommentaattori ja psykiatri. Hän kirjoitti kolumneja The Washington Postiin vuodesta 1985 alkaen ja kommentoi poliittisia aiheita Fox Newsin ajankohtaisohjelmissa. Hän käytti ensimmäisenä termiä Reaganin oppi, jolla tarkoitettiin Yhdysvaltain aktiivista ulkopolitiikkaa Neuvostoliiton aseman heikentämiseksi kolmansissa maissa ja tukea antikommunistisille liikkeille. 

Krauthammer sai Pulitzer-palkinnon vuonna 1987. Financial Times nimesi hänet Yhdysvaltain vaikutusvaltaisimmaksi kommentaattoriksi vuonna 2006. Barack Obaman presidenttikaudella hän oli yksi näkyvimmistä presidentin arvostelijoista. Uuskonservatiivisuudestaan huolimatta Krauthammer arvosteli myös republikaaneja ja vastusti Donald Trumpin valintaa republikaanipuolueen presidenttiehdokkaaksi.

Krauthammer kuoli ohutsuolen syöpään kesäkuussa 2018.

Lähteet

Yhdysvaltalaiset toimittajat
Pulitzer-palkitut
Vuonna 1950 syntyneet
Vuonna 2018 kuolleet